**Раздел 1**

**Техническа спецификация**

1. **Наименование на обекта на поръчката:** „Инженеринг – проектиране, СМР и авторски надзор на обект: „Реконструкция на площад „Райна Княгиня“, гр. Панагюрище“
2. **Кратко описание:**

Основната цел на поръчката е подобряване на градската среда, привлекателността на града и качеството на живот, безопасност на средата на обитаване, оптимизиране на комуникационните потоци и възможностите за социални контакти, чрез създаване на единна система от пешеходни пространства с обща визия, съобразена със спецификата на града, като се запазват и надграждат реализираните вече обекти.

Потребностите на Възложителя произтичат от следните причини:

• **Необходимост от реконструкция на площад „Райна Княгиня“ чрез обособяване на алеи, зелени площи и места за отдих в обхват и обем съгласно скица за проектиране 292/01.07.2019 г.**

Категорията на строежа е по чл. 137, ал. 1, т. 4, буква "г" ЗУТ– четвърта група, четвърта категория.

1. **Местонахождение на обекта за проектиране и строителство:** пл. „Райна Княгиня“, имот с идентификатор 55302.501.9833 по плана на гр. Панагюрище, Община Панагюрище
2. **Фаза на проектиране:** Работен проект
3. **Съществуващо положение.**

Състоянието на настилката на площад „Райна Княгиня“ е много компрометирано. Съществуващата настилка от тротоарни плочи е силно амортизирана, има наличие на компрометирани участъци (пропаднали, счупени и липсващи елементи). Същите не се вписват в обновената градска среда около площада. Теренът е сравнително равнинен, без големи денивелации. В имота има съществуващ паметник на Райна Княгиня и „сух фонтан“, които ще бъдат запазени.

1. **Общи изисквания към изпълнението.**
* Да се положи нова площадна настилка от цветни вибропресовани бетонови павета;
* При необходимост да се предвиди допълващо осветление, съгласно нормите за осветеност – енергоспестяващи.
* Да се обособят нови зелени площи;
* Да се реконструира автоматизирана поливна система;
* Да се оформи архитектурно-художествена, функционална и естетическа пешеходна алейна мрежа;
* Да се търси единство между различните елементи на градското обзавеждане – пейки, кошчета, осветителни тела и др.;
* Да се осигури достъпна архитектурна среда;
* Да се предвиди ново художествено-естетическо оформяне с ниска тревна растителност, храстова, цветна и дървесна растителност;
* Да се коригира вертикална планировка по подходящ начин за отвеждане на повърхностните води;

Проектът трябва да запази и съхрани традиционните качества на пространството и развие възможностите за нови композиции, материали и елементи на градското обзавеждане в иновативна концепция, обединена от единен планировъчен замисъл.

Проектът трябва да съдържа чертежи в необходимия обхват съобразно спецификата на строежа. При необходимост да се прилагат детайли, които да показват точно и ясно, кои строително-монтажни работи /СМР/ се запазват и кои предстои да се изпълняват по настоящия проект;

1. **Обхват, етапи и изпълнение:**

Дейностите на изпълнителя по настоящата обществена поръчка обхваща:

1. Изготвяне на инвестиционен проект във фаза Работен проект;
2. Изпълнение на строително-монтажни и ремонтни дейности, съгласно одобрения инвестиционен проект;
3. Изпълнение на авторки надзор на обекта.

 **РАЗРАБОТВАНЕ НА РАБОТЕН ПРОЕКТ**

 Работен проект следва да бъде надлежно съгласуван с всички експлоатационни дружества и други съгласувателни органи и одобрен от главния архитект на Общината.

 В обяснителните записки проектантите следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени и стойностни сметки Процесът на изготвяне на техническата документация се предшества от осигуряване на скица и виза за проектиране, ако е приложимо. Тези документи се осигуряват от Общината и се предоставят на Изпълнителя.

**Обхват**:

**Инвестиционния проект да се изготви в обхват:**

* Част „Паркоустройство и благоустройство“
* Част „В и К“
* Част „Електрическа“
* Част „Вертикална планировка и Геодезия“
* Част „Пожарна безопасност“
* Част „План за безопасност и здраве“
* Част „ПУСО“

Чертежите да бъдат представени в мащаб 1:100, фрагменти в мащаб 1:50 и детайли.

Сметна документация, съдържаща количествени и количествено-стойностни сметки за всяка проектна част, както и обобщена количествена и количествено - стойностна сметка в едно с обяснителна записка с начина на определяне на посочените цени.

**Нормативна база.**

* Закона за устройство на територията
* Наредба №4/21.05.2001г. за обхвата и съдържанието на инвестиционните проекти;
* Наредба №7/22.12.2003 г. за правила и нормативи за устройството на отделните видове територии и устройствени зони;
* Наредба №1/12.01.2009г. за условията и реда за устройството и безопасността на площадките за игра;
* Наредба №4/01.07.2009 г. за преструктуриране, изпълнение и поддържане на строежите в съответствие с изискванията за достъпна среда за населението, включително за хора с увреждания;
* Наредба №2/29.06.2004 г. за планиране и проектиране на комуникационно-транспортните системи на урбанизираните територии;
* Наредба №2/22.03.2004г. за минималните изисквания за здравословни и безопасни условия на труд при извършване на строително-монтажните работи
* Наредба №Iз-2377/15.09.2011г. за строително-технически правила и норми за осигуряване на безопасност при пожар;
* Наредба №5/28.12.2006г. за техническите паспорти на строежите
* ЗАКОН за техническите изисквания към продуктите и Наредба за съществените изисквания и оценяване на съответствието на строителните продукти;
* Наредба №3 от 09.06.2009 г. за устройство на електрически уредби и ел. проводни линии
* Наредба за съществените изисквания и оценяване на съответствието на ел.съоръжения, предназначени за използване в определени граници на напрежението (ДВ бр.62/2001 г.).
* Наредба №4 за техническа експлоатация на електрообзавеждането (ДВ бр.62/2001 г.)

При разработване на проекта да бъдат спазени, както гореспоменатите, така и всички други нормативни уредби действащи на територията на Република България, касаещи обекта на интервенция.

**Срок за проектиране:**

Срокът за изпълнение на проектирането не следва да бъде **по – дълъг от 25 календарни дни**, като той стартира от получаване на възлагателното писмо на Възложителя до датата на подписване на приемо-предавателен протокол за приемане на инвестиционния проект.

**ИЗПЪЛНЕНИЕ НА СТРОИТЕЛСТВОТО**

**Общи изисквания:**

При изпълнение на СМР следва да се спазват правилата и нормите на действащото законодателство.

СМР трябва да се изпълнят в съответствие с изготвения проект, предмет на настоящата поръчка, подробни количествени сметки /ПКС/ и обща количествено-стойностна сметка /КСС/ към инвестиционния проект.

 Всички строителни материали (продукти), които се влагат в строежа, трябва да отговарят на действащата нормативна уредба и да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; Българско техническо одобрение и Европейско техническо одобрение или еквивалентни.

При изпълнение на строително монтажните работи на обекта, да се спазват техническите нормативни актове по изпълнението, документирането и приемането на строителството, съгласно Закона за устройство на територията и следните наредби към него: Наредба № 1/30.07.2003 г. за номенклатурата на видовете строежи, Наредба № 2 от 31.07.2003 г. за въвеждане на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003 г. за съставяне на актове и протоколи по време на строителството, както и всички действащи в Република България нормативни актове. Да се спазват всички изисквания и заложени параметри в отделните части на инвестиционния проект.

Строителят носи отговорност по чл. 163, ал. 2 и ал. 3 от Закона за устройство на територията /ЗУТ/ за качеството на изпълнението на отделните видове работи, както и за изпълнението на строежа, съгласно одобреният инвестиционен проект.

Предвидените за изпълнение строително-монтажни работи да се изпълнят съгласно изискванията на чл.169 от Закона за устройство на територията.

Документите по приемане и оценяване на качеството на извършените строително-монтажни работи се съставят и подписват от изпълнителя, възложителя и лицето упражняващо строителен надзор, съгласно Наредба № 3 за съставяне на актове и протоколи по време на строителството.

Документирането на извършените строително-монтажни работи се осъществява съгласно изискванията на чл.170, ал. 1 от ЗУТ.

Доставката на материали на строителната площадка трябва да бъде придружена със сертификат за качество в съответствие с определените технически стандарти, спецификации или одобрени мостри и каталози. Материалите трябва да бъдат внимателно съхранявани до влагането им в обекта.

 Всички продукти, които ще се вложат следва да са годни и да притежават съответните декларации на производителя и указания за приложение.

 Влаганите материали трябва да притежават сертификат за качество, декларация за произход и декларация за съответствие, съгласно Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България на МРРБ.

Извършените СМР се приемат с подписването на премо предавателен протокол, съответните актове и протоколи, съгласно Наредба № 3 от 31 юли 2003г. за съставяне на актове и протоколи по време на строителството, подробна количественна сметка, декларации за съответствие и/или сертификати за качество на вложените материали, резултати от проведении изпитвания /проби/.

Възложителят извършва обстойна документална проверка и проверка на място за удостоверяване извършването на заявените за плащане СМР.

Безопасни и здравословни условия на труд при изпълнение на строителните работи.

Всички наредби, инструкции и други законови документи засягащи трудовата и здравна безопасност на работниците, касаещи изпълнението на работите на настоящия обект са задължение на изпълнителя. Изпълнителят е длъжен да осигури работно облекло и лични предпазни средства, като ги съобрази със спецификата на работите изпълнявани от различните работници. Изпълнителят следва да инструктира работниците и служителите според изискванията на Наредба № 2 от 22 март 2004г. за минималните изисквания за здравословни и безопасни условия на труд при извършване на строителни и монтажни работи. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници. Всички движещи се части на машините трябва да бъдат добре закрепени, покрити и обезопасени. Електрическите машини трябва да бъдат заземени. Съгласно чл.9 и чл.10 на Наредба №2/22.03.2004г. за минималните изисквания за здравословни и безопасни условия на труд при извършване на строителни и монтажни работи е разработен план за безопасност и здраве задължителен за изпълнителя.

**Общи и специфични изисквания към строителните продукти:**

Строителните продукти, предназначени за трайно влагане трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при обновявания.

 Изпълнителят носи пълна отговорност за реализираните видове работи до изтичане на гаранционните срокове за изпълнени строителни и монтажни работи, съоръжения на строителния обект. Всички дейности, предмет на настоящата обществена поръчка, следва да бъдат с високо качество и в съответствие с проекта и с изискванията на нормативните документи.

 Предвидените строително-монтажни работи се извършват съгласно изискванията на ЗУТ, подзаконовата нормативна уредба и одобрения проект, респективно следва да се изпълняват и да се поддържат в съответствие с изискванията на нормативните актове, настоящата Документация и техническата спецификация.

 Всички обстоятелства, свързани със строежа, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.

 Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

 Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

 Обектът да бъде изпълнен в завършен вид с готовност за въвеждане в експлоатация, като качеството на извършваните СМР, да бъде в съответствие с всички действащи нормативни изисквания.

 Гаранционните срокове – следва да са равни на посочените в Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на техническите изисквания и спецификации.

 При изпълнение на СМР следва да се спазват изискванията за минималните изисквания за здравословни и безопасни условия на труд при извършване на СМР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените изисквания за хигиена, опазване на здравето и живота на хората и опазване на околната среда.

**Срок за изпълнение на СМР.**

Срокът за изпълнение на строителството не следва да бъде **по – дълъг от 45 (четирийсет и пет ) календарни дни**, като той стартира от подписването на Протокол 2а за откриване на строителната площадка и е до подписване на Акт № 15 за приемане на строителството.

 **АВТОРСКИ НАДЗОР**

Упражняване на авторски надзор по смисъла на Закона за устройството на територията при изпълнение на СМР на обекта, както следва:

* Да посети обекта при направено искане от ВЪЗЛОЖИТЕЛЯ, строителния или надзорната фирма.
* Подписва всичкиа актове и протоколи по време на строителството, съгласно нормативната уредба в Република България и упражнява дейносттаси по договора, в съответствие с изискванията на Закона за устройство на територията (ЗУТ) и подзаконовите нормативни актове, регламентиращи извършваната дейност.
* Предава извършената работа по упражняване на авторски надзор със справка-акт.
* Следи и за точното изпълнение на одобрения проект съгласно разпоредбите на ЗУТ и подзаконовите му нормативни актове, имащи отношение към предмета на настоящия договор и за промените или допълненията на проекта, предписани по установения нормативен ред от проектантите по времена строителството.
* Прави предписания и дава технически решения за точно спазване на проекта и за необходимостта от евентуални промени, които се вписват в заповедната книга на строежа и са задължителни за останалите участници в строителството.
* Осигурява възможностна ВЪЗЛОЖИТЕЛЯ да следи процеса на работа и да съгласува с него предварително всички решения и действия.
* Съдейства на ВЪЗЛОЖИТЕЛЯ при реализацията на проекта.
* Извършва експертни дейности и консултации.
* Заверява екзекутивна документация при необходимост.
* Вписва решенията и указанията в Заповедната книга на обектите, които са задължителни за всички участници в строителството.
* Информира ВЪЗЛОЖИТЕЛЯ за възникнали проблеми при изпълнението на проекта и за предприетите мерки за тяхното разрешаване.

 Изпълнителят се задължава да упражнява авторски надзор, при всяко повикване от страна на Възложителя по телефон и имейл в срока, посочен от него, като не възпрепятства изпълнението на СМР.

 Авторският надзор следва да се изпълнява, съгласно нормативните изисквания, касаещи проектирането и изпълнението на строителството – Закон за устройство на територията и подзаконовите нормативни актове към него.

Изготвил: /п/

Арх. Николай Младенов